section_heading: Životopis
paragraph_text: Branko Bošnjak završio je osnovnu školu i gimnaziju u Osijeku, a diplomirao je jugoslavistiku i grčki jezik i književnost na Fiozofskom fakultetu u Zagrebu 1950. Od tada je na katedri za filozofiju toga fakulteta asistent, zatim od 1960 docent, od 1964 izvanredni, a od 1970 redovni profesor povijesti filozofije. Predavao je na brojnim fakultetima i znanstvenim skupovima u tuzemstvu i inozemstvu, uglavnom u Europi i Kanadi. Doktorirao je 1956, disertacijom Povijest filozofije kao znanost. Autor je velikog broja rasprava i članaka u domaćim i stranim stručnim časopisima. Bio je predstojnik katedre za povijest, dekan fakulteta i član HAZU-a.